Na temelju članka 252. stavak (1) točka 5. a u svezi sa člankom 47. Zakona o osnovama sigurnosti prometa na cestama u Bosni i Hercegovini ("Službeni glasnik BiH", broj 6/06), ministar komunikacija i prometa Bosne i Hercegovine, u suradnji sa tijelima nadležnim za promet, donosi  
PRAVILNIK  
O POSTAVLJANJU POSEBITIH OBJEKATA NA CESTI RADI SMANJENJA BRZINE KRETANJA VOZILA  
I - OP ĆE ODREDBE  
 članak 1.  
(Predmet Pravilnika)  
Ovim Pravilnikom određuju se vrste posebitih objekata na cesti radi smanjenja brzine kretanja vozila, mjesta i način postavljanja posebnih objekata na cesti i pribavljanje odobrenja za postavljanje posebnih objekata.  
 članak 2.  
(Mjesto za postavljanje posebitih objekata)  
(1)    Posebiti objekti na cesti radi smanjenja brzine kretanja vozila (u daljnjem tekstu: posebiti objekti) se postavljaju ispred pješačkih prijelaza, prijelaza biciklističkih staza/traka preko ceste, u blizini vrtića, škola i drugih lokacija na kojima često borave djeca, te u blizini mjesta kolektivnog boravka starijih osoba i osoba sa pojedinim funkcionalnim smetnjama - bolestima (osobe u invalidskim kolicima, rulatorima), u blizini lokacija gdje veći broj nezaštićenih sudionika u prometu prijelazi cestu (pješaci, biciklisti i sl.), željezničkih prijelaza, cestarinskih naplatnih prolaza, kao i u blizini križanja cesta.  
(2)    Nije dozvoljeno postavljanje posebitih objekata na autocesti i brzoj cesti.  
(3)    Posebite objekte ne treba graditi i postavljati na cestama koje gravitiraju prema postajama za prvu pomoć i bolnicama, kao i na cestama gdje je primarno kretanje vozila prve pomoći.  
 članak 3.  
(Način postavljanja posebitih objekata)  
(1)    Posebiti objekti moraju biti označeni odgovarajućim prometnim znakovima.  
(2)    Površina posebnitih objekata mora biti od protuklizajućih tvari i označena reflektirajućim tvarima na onoj strani s koje se vozilo približava.  
(3)    Posebiti objekti moraju biti adekvatno fiksirani u kolnički zastor, kako bi se spriječilo odvajanje pojedinačnih elemenata ili njihovih dijelova.  
(4)    U zoni umjetnih izbočina, uzdignutih ploha, cestovnih jastuka i umjetnih ulegnuća moraju se sprovesti primjerene mjere odvodnje.  
II - VRSTE POSEBITIH OBJEKATA  
 članak 4.  
(Vrste objekata koji se postavljaju)  
Na cestama se mogu postavljati slijedeći posebiti objekti:  
a)    Optičke bijele crte upozoravaju vozače na potrebu smanjivanja brzine kretanja vozila, izvode se pomoću sredstava za obilježavanje oznaka na kolniku poprečno na smjer vožnje, a postavljaju se ispred raskrižja, pješačkih prijelaza, opasnog dijela ceste i sl.  
b)    Zvučne ili vibracijske trake upozoravaju vozače na potrebu smanjenja brzine kretanja vozila, izvode se hrapavljenjem kolničkog zastora glodanjem ili nanošenjem tankih reljefnih slojeva na kolniku, koje pri prijelazu vozila proizvode vibracije i zvučne efekte.  
1)    Zvučne trake pri prijelazu vozila proizvode tihe vibracije, a u pravilu se postavljaju ispred škola, vrtića, željezničkih prijelaza, pješačkih prijelaza, cestarinskih naplatnih prolaza, križanja i opasnih zavoja gdje su velike brzine kretanja i gdje se želi zvukom i malim vibracijama vozila, upozorenjem, postići smanjivanje brzine na propisanu;  
2)    Vibracijske trake pri prijelazu vozila proizvode jače vibracije, a postavljaju se na mjestima gdje se želi upozoriti vozača na vožnju po uspostavljenom ograničenju brzine kretanja.  
c)    Umjetne izbočine su tjelesne naprave koje se u pravilu postavljaju prije zone smirivanja prometa, odnosno u stambenim ulicama, obilježenim prometnim znakom "zona u kojoj je ograničena brzina" ili znakom "područje smirenog prometa", a postavljaju se preko polovine ili po cijeloj širini prometne trake i konveksnog su profila.  
d)    Uzdignute plohe su tjelesne naprave trapeznog profila, namijenjene za prisilno smanjenje brzine kretanja koje se moraju razlikovati od kolničke površine ceste po materijalu i boji tako da su dobro vidljive danju i noću.  
e)    Cestovni jastuci su tjelesne naprave koje se izgrađuju kao umjetne izbočine u vidu jastuka (u obliku piramide sa odsječenim vrhom), ne protežu se preko cijele prometne trake, te je vozilima sa većim razmakom između kotača (autobusima i sl.) olakšano prelaženje.  
f)    Umjetna ulegnuća su tjelesne naprave koje se postavljaju kao "izvrnute" umjetne izbočine za smanjenje brzine kretanja vozila na dionicama cesta i mjestima gdje je veći rizik nastanka prometne nezgode. A oblikovana su tako da ga "teška" vozila mogu preći bez većih poteškoća.  
g)    Kraće suženje ceste se izvodi u cilju smanjenja brzine kretanja vozila i istovremeno se omogućuje lakše prelaženje ceste od strane pješaka i biciklista, a dato suženje skraćuje put kretanja nezaštićenih učesnika u prometu, omogućuje da isti lakše uočavaju i da budu uočeni od strane drugih učesnika u prometu.  
h)    Cestovne kapije se izvode kao posebni objekti za smanjenje brzine kretanja vozila na cesti kod ulaza u gusto naseljena mjesta, gradove ili područja grada, a kolničke trake se razdvajaju u simetričnom ili asimetričnom obliku i u međuprostoru- razdjelnom ostrvu se obično sadi nisko rastinje.  
i)    Bojenje markiranih dijelova ceste se koristi za povaćanje pozornosti učesnika u prometu na određenu lokaciju ili kategoriju učesnika u prometu (prijelaz biciklističke staze preko kolnika), u cilju smanjenja brzine kretanja, a obično se boji kolnički zastor sa plavom ili crvenom bojom. Za zaštitu pješačkih prijelaza u cilju bolje uočljivosti koriste se žute ili crvene linije uporedo sa bijelim linijama koje označavaju pješački prijelaz.  
III - NA ČIN POSTAVLJANJA I OZNA ČAVANJA POSEBITIH OBJEKATA  
 članak 5.  
(Optičke bijele crte)  
(1)    Optičke bijele crte upozorenja se izvode serijskim postavljanjem najmanje 4 bijele refleksivne trake poprečno na smjer vožnje preko cijele širine prometnih traka, sve veće širine i na sve manjem razmaku.  
(2)    Prva crta mora biti širine 20 cm, a slijedećim se povećava širina za 10 cm (slika 1).  
(3)    Razmak između crta je ovisan o početnoj brzini (npr. 80 km/h) i konačnoj brzini (npr. 40 km/h) koju vozilo postiže prije opasnog dijela ceste (slika 2).  

Slika 2.  
 članak 6.  
(Zvučna traka)  
(1)    Trake za zvučno upozoravanje vozača ("zvučna traka"), se izvode hrapavljenjem kolničkog zastora površinskim sredstvima, glodanjem ili nanošenjem eruptivne kamene granulacije veličine 8-12 mm (slika 3).  
(2)    Zvučne trake se izvode u paru na udaljenosti 1,8 m (2,0 m), preko prometnih traka, širine 15-40 cm i visine 5-12 mm na međusobnom razmaku koji je ovisan o početnoj (npr. 80 km/h) i konačnoj brzini (npr. 40 km/h) koju vozilo postiže prije opasnog dijela ceste.  

Slika 3.  
 članak 7.  
(Vibracijska traka)  
(1)    Vibracijske trake su položene u paru na međusobnoj udaljenosti 1,8 m (2,0 m), slika 4.  
(2)    Vibracijske trake izvode se od kamene eruptivne granulacije preko cijele širine kolnika, širine 20-40 cm i visine 18-25 mm.  
(3)    Razmak para traka "a" je ovisan od najveće dozvoljene brzine, što u pravilu predstavlja vremenski prolaz od 1 sekunde odnosno 2 sekunde.  

Slika 4.  
 članak 8.  
(Umjetne izbočine)  
(1)    Umjetne izbočine se postavljaju u nizu, a međusobna udaljenost izbočina može iznositi od 20 do 60 m ovisno o situaciji.  
(2)    Ovisno o ograničenju brzine, umjetne izbočine su slijedećih dimenzija:  
a)    za 50 km/h ili manje, širina ne smije biti manja od 60 cm, a visina ne smije prelaziti 3 cm;  
b)    za 40 km/h ili manje, širina ne smije biti manja od 85 cm, a visina ne smije prelaziti 5 cm;  
c)    za 30 km/h ili manje, širina ne smije biti manja od 120 cm, a visina ne smije prelaziti 7 cm.  

Slika 5.  
(3)    Tip a) i b) iz stavka (2) ovog članka moraju se izvoditi od modularnih elemenata, od gume ili plastične mase, a tip c) može se izvoditi i od asfaltne mase.  
(4)    Umjetne izbočine mogu se raditi kao privremene (kod radova na cesti i sl.) u vidu "gumenog jastuka" koji se automatski naduvava, na visinu do 5 cm, ako vozač ne smanji brzinu kretanja vozila.  
 članak 9.  
(Uzdignute plohe)  
(1)    Uzdignute plohe se izvode pojedinačno ili u nizu većinom na mjestima gdje se nalazi obilježeni pješački prijelaz (slika 6).  
(2)    Visina plohe je 5 - 12 cm, dužina 2 -30 metara.  
(3)    Nagib prilaznih rampi iznosi između 1: 10 do 1: 20, a dužina prilaznih rampi ovisna je o visini plohe i minimalno je dužine 1 m.  

Slika 6.  
 članak 10.  
(Cestovni jastuci)  
(1)    Cestovni jastuci se postavljaju u pravilu za smanjenje brzine na ispod 30 km / h, na udaljenosti od 4,5 do 6 metara ispred pješačkog prijelaza, prijelaza biciklističke staze preko ceste, raskrsnice i sl.  
(2)    U pravilu, uporedo sa izgradnjom cestovnih jastuka rade se i pješački otoci.  
(3)    Dimenzije cestovnog jastuka su načelno:  
a)    poprečna širina gornje plohe je 120 cm, visina 8 cm i nagib 1:5 prema stranama i  
b)    uzdužna širina gornje plohe je 200 cm, visina 8 cm i nagib 1:10 u pravcu kretanja vozila.  
 članak 11.  
(Umjetna ulegnuća)  
(1)    Umjetna ulegnuća se postavljaju (izgrađuju) na cestama na kojima je veći intenzitet prometa vozila javnog gradskog linijskog prometa (autobusa) i teških teretnih vozila.  
(2)    Kod izgradnje ulegnuća posebito se mora voditi računa o adekvatnoj odvodnji. [irina ulegnuća je načelno 160 cm (slika 7).  

Slika 7.  
 članak 12.  
(Cestovne kapije)  
(1)    Cestovne kapije se izvode kao posebiti objekti kod kojih se kolničke trake razdvajaju u simetričnom (slika 8.) ili asimetričnom obliku (slika 9.), a u međuprostoru - razdjelnom otoku se obično sadi nisko rastinje.  
(2)    Dužina razdjelnog otoka se u načelu kreće od 15 do 30 metara.  
(3)    Izgrađuju se na cesti kod ulaza u gusto naseljena mjesta, gradove ili područja grada.  

Slika 8.  

Slika 9.  
IV - ODOBRENJA ZA POSTAVLJANJE POSEBITIH OBJEKATA  
 članak 13.  
(Izdavanje odobrenja za postavljanje posebitih objekata)  
(1)    Za postavljanje posebitih objekta potrebno je da podnosilac zahtjeva za postavljanje posebitog objekta u svom zahtjevu, koji podnosi preduzeću ili odgovarajućoj instituciji koja upravlja cestama, navede razloge i druge analitičke parametre koji opravdavaju postavljanje posebitih objekata.  
(2)    O zahtjevu iz prethodnog stava ovog člana rješava upravitelj cesta. Ukoliko zahtjev riješi pozitivno radi na izradi posebitog objekta ili elaborata.  
(3)    Troškovi izrade projekta odnosno elaborata kao i postavljanje posebitih objekata pada na teret upravitelja cesta.  
(4)    Na osnovu posebnog saobraćajnog projekta na kolovozu se postavljaju cestovni jastuci, umjetna ulegnuća, kraća suženja puta i drumske kapije.  
(5)    Na osnovu posebnog saobraćajnog elaborata na kolovozu se postavljaju optičke bijele crte, zvučne i vibracijske trake, te vrši bojenje markiranih dijelova puta.  
V - PRIJELAZNE I ZAVRŠNE ODREDBE  
 članak 14.  
(Prijelazne odredbe)  
Posebiti objekti i prometni znakovi postavljeni uz njih, koji nisu sukladni ovom Pravilniku, a zateknu se na cestama na dan donošenja ovog Pravilnika, moraju se ukloniti, odnosno uskladiti sa ovim Pravilnikom do 31. prosinca 2007. godine.  
 članak 15.  
(Prestanak primjene propisa)  
Na dan donošenja ovog Pravilnika prestaje primjena propisa koji se odnose na pitanja iz ovog Pravilnika, koji su regulirali ovu oblast u BiH.  
 članak 16.  
(Stupanje na snagu i objava)  
Ovaj Pravilnik stupa na snagu osmog dana od dana objave u "Službenom glasniku BiH", a objavljuje se i u službenim glasilima entiteta i Brčko Distrikta Bosne i Hercegovine.  


Broj 01-02-2-328-4/07
2. veljače 2007. godine
Sarajevo  
